Viktor Amadeus I

Viktor Amadeus I (; 8. toukokuuta 1587 Torino, Savoiji – 7. lokakuuta 1637) oli Savoijin herttua vuosina 1630–1637.

Elämä ja ura 
Viktor Amadeus oli Savoijin herttuan Kaarle Emmanuel I:n ja hänen vaimonsa Espanjan Katariina Mikaelan poika. Hänen puolisonsa Christine oli Ranskan Henrik IV:n tytär. Hänen isänsä kuollessa Ranska miehitti Savoijia Mantovan perimyssodassa. Viktor Amadeus sai rauhansopimuksella osan Montferrat’sta, mutta joutui luovuttamaan Pinerolon ja Perosan laakson Ranskalle Cherascon sopimuksessa vuonna 1631. Vuonna 1635 hän tuki Ranskaa taistelussa Espanjaa vastaan Milanon herttuakunnasta Ranskan-Espanjan sodassa. Viktor Amadeus osoittautui viisaaksi ja suosituksi hallitsijaksi, ja hänen varhaista kuolemaansa surettiin. Hänen vanhin poikansa, alaikäinen Francesco Giacinto, hallitsi vain vuoden, ja hänen toisen alaikäisen poikansa, Kaarle Emmanuel II:n, valtakaudella tämän äiti toimi sijaishallitsijana.

Lähteet

Aiheesta muualla 

Hallitsijat
Italialaiset henkilöt
Vuonna 1587 syntyneet
Vuonna 1637 kuolleet